CELEX: 32014D0736
Language: sl
Date: 2014-10-22 00:00:00
Title: 2014/736/EU: Izvedbeni sklep Komisije z dne 22. oktobra 2014 o popravku Priloge k Izvedbenemu sklepu 2014/461/EU o začasnem odstopanju od Sklepa Sveta 2013/755/EU glede pravil o poreklu pripravljenih in konzerviranih kozic iz Grenlandije

23.10.2014   
            
            
               SL
            
            
               Uradni list Evropske unije
            
            
               L 304/102
            
         IZVEDBENI SKLEP KOMISIJE
   z dne 22. oktobra 2014
   o popravku Priloge k Izvedbenemu sklepu 2014/461/EU o začasnem odstopanju od Sklepa Sveta 2013/755/EU glede pravil o poreklu pripravljenih in konzerviranih kozic iz Grenlandije
   
      (2014/736/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2013/755/ES z dne 25. novembra 2013 o pridružitvi čezmorskih držav in ozemelj Evropski uniji (v nadaljnjem besedilu: Sklep o pridružitvi čezmorskih držav) (1) ter zlasti člena 16 Priloge VI k Sklepu,
   ob upoštevanju naslednjega:
   
               (1)
            
            
               V vseh jezikovnih različicah Izvedbenega sklepa Komisije 2014/461/EU (2), je del zaporedne številke, navedene v razpredelnici v Prilogi k navedenem sklepu, za blago, ki ga zajema odstopanje iz Sklepa 2013/755/EU, izpuščen. Popolna zaporedna številka mora biti 09.0691.
            
         
               (2)
            
            
               Gospodarski subjekti v Uniji lahko zahtevajo ugodnosti na podlagi tarifne kvote le, če v polje 39 enotne upravne listine iz člena 205(1) Uredbe Komisije (EGS) št. 2454/93 (3) vpišejo natančno zaporedno številko, v polje 36 pa oznako tarifne obravnave.
            
         
               (3)
            
            
               Izvedbeni sklep 2014/461/EU je začel veljati 15. julija 2014, vendar se uporablja retroaktivno od 1. januarja 2014. Zato je treba tudi ta sklep uporabljati retroaktivno, od 1. januarja 2014.
            
         
               (4)
            
            
               Da bi se izognili nepotrebnim gospodarskim posledicam za gospodarske subjekte, je treba zagotoviti takojšnji začetek veljavnosti, tako da subjekti v Uniji lahko zahtevajo ugodnost na podlagi tarifne kvote v najkrajšem možnem času.
            
         
               (5)
            
            
               Izvedbeni sklep 2014/461/EU bi bilo zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Odbora za carinski zakonik –
            
         SPREJELA NASLEDNJI SKLEP:
   Člen 1
   V razpredelnici v Prilogi k Izvedbenemu sklepu 2014/461/EU se zaporedna številka „09.xxxx“ nadomesti z „09.0691“.
   Člen 2
   Ta sklep začne veljati na dan objave v Uradnem listu Evropske unije.
   Uporabljati se začne 1. januarja 2014.
   
      V Bruslju, 22. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 344, 19.12.2013, str. 1.
   
      (2)  Izvedbeni sklep Komisije 2014/461/EU z dne 14. julija 2014 o začasnem odstopanju od Sklepa Sveta 2013/755/EU glede pravil o poreklu pripravljenih in konzerviranih kozic iz Grenlandije (UL L 207, 15.7.2014, str. 20).
   
      (3)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).